[{"text_idx": "#000007", "text": "Txirrindularitza eta Internet elkartuta euskararen erabilera indartzeko"}, {"text_idx": "#000011", "text": "\u00b7 Itzuliko eta Birako lehen euskaldunek haien .EUS domeinu-izena eskuratuko dute."}, {"text_idx": "#000013", "text": "Arrietak eta Larringanek webgune berriak aurkeztu dituzte. Euskal Herriko Itzuliaren eta Emakumeen Biraren webgune berriak .EUS domeinua erabiliko dute eta eduki guztia euskaraz ere kontsultatu ahal izango da eta helbideetan."}, {"text_idx": "#000014", "text": "Webgune hauen garapen eta kudeaketaz Tropela Elkartea arduratzen da. Teknologia berrietan euskaraz bete beharreko gabeziak indartzeko sortu zen Tropela eta hautatutako esparrua txirrindularitza izan zen euskal gizartean dagoen zaletasunagatik. 2005etik da Tropela sarean eta oinarri txirrindularitza profesionaleko lasterketen inguruko lehiaketak ditu, bai gizonezkoenak baita emakumezkoenak ere, webgunean hain zuzen ere."}, {"text_idx": "#000015", "text": "Euskal Herriko Itzulia eta Emakumeen Bira, nazioarteko goi mailako kirol probak izanda erreferente dira mundu osoko zaleentzat eta zale askok internet bidez jarraitzen dituzte probak. Hori horrela, kirol ekitaldi hauek sarean dituzten kanaletan euskara indartzeko konpromisoa hartu dute proba hauen antolatzaileek, PuntuEUS Fundazioa eta Tropela Elkartearen lankidetzarekin."}, {"text_idx": "#000016", "text": "PuntuEUS Fundazioak bere aldetik Euskal Herriko Itzuliarekin eta Emakumeen Birarekin bat eginez, apirilaren 1etik 17ra bitartean iraungo duen zabalkunde kanpaina aurkeztu du. Josu Walin\u0303ok, PuntuEUS Fundazioko zuzendariak adierazi duenez, \u201calde batetik, Itzulia eta bira, eta txirrindularitza badira euskal komunitatea elkartzeko gaitasuna duten ekitaldiak, berdin du nondik pasatzen diren, jendearenak dira. Bestetik, gure txirrindulariak tropelean garrantzitsuak dira, munduko onenekin lehiatzen dira, haien nortasuna mantenduta eta munduko zalerik onenen babesarekin. .EUS ere hori da: euskara eta euskal kultura Interneten munduko domeinu handien mailan kokatzen du, munduko komunitaterik onenaren babesarekin\u201d."}, {"text_idx": "#000017", "text": "Kanpainaren protagonistak Ben\u0303at Intxausti eta Leire Olaberria, txirrindulari profesionalak dira eta txirrindularitza zaleei dei egiten diete: \u201ceskuratu .eus domeinu-izena eta tropeletik EUSberdindu zaitez!\u201d . Horregatik, Itzulia eta Birarekin bat eginez, apirilaren 1etik 17ra bitartean 15 euroan eskuratu ahal izango da domeinu-izena."}]